7. ΝΟΜΟΘΕΤΙΚΟΝ ΔΙΑΤΑΓΜΑ της 12/17 Ιουν. 1926 (ΦΕΚ Α΄ 201)  Περί καταργήσεως του Εθνικού Ιδρύματος περιθάλψεως και μορφώσεως ορφανών και απόρων Ανατολικής Μακεδονίας κλπ.  Άρθρ.1.-9.(Αναφέρονται εις την κατάργησιν του ως άνω Ιδρύματος, περί ου βλ. ανωτ. Νόμ. 2051/ 1920). Άρθρ.10.-(Αναφέρεται εις τας αρμοδιότητας των καταργηθεισών ήδη Γεν. Διοικήσεων Μακεδονίας και Θράκης). Άρθρ.11.-(Προσωρινής ισχύος). Άρθρ.12.-Η ακριβής έννοια των διατάξεων του Ν.Δ. της 24 Φεβρ. 1926 «περί διακοπής επιχορηγήσεων παρεχομένων εκ του δημοσίου ταμείου εις αγαθοεργά και υγειονομικά Ιδρύματα, ως και Φιλανθρωπικά Σωματεία κλπ.», είναι ότι δεν αφορώσιν αύται την αρωγήν, τας επιχορηγήσεις και τας αποδόσεις φορολογιών υπέρ των Εθνικών Ορφανοτροφείων, Οικοτροφείων και Παιδικών Σταθμών. Άρθρ.13.-(Προέβλεπε τον διορισμόν ελεγκτών της διαχειρίσεως των Εθν. Ορφανοτροφείων κλπ. Αι θέσεις αύται καταργήθησαν δια του άρθρ. 14 Α.Ν. 2380/1940). Άρθρ.14.-Από του σχολικού έτους 1926-1927 και εφεξής, οι τρόφιμοι των Εθνικών Ορφανοτροφείων και Οικοτροφείων εγγράφονται ατελώς εις άπαντα τα δημόσια σχολεία, (δημοτικά σχολεία, Διδασκαλεία κλπ.). Άρθρ.15.-1.Τρόφιμοι Εθνικών Ορφανοτροφείων και Οικοτροφείων οφείλουσι μετά το πέρας των σπουδών των να διδάξωσιν όπου ήθελον διαταχθή παρά του Υπουργείου της Παιδείας και Θρησκευμάτων επί τόσον χρονικόν διάστημα, όσον παρέμειναν εν τοις Εθνικοίς Ορφανοτροφείοις ή Οικοτροφείοις, υποχρεούμενοι εν περιπτώσει αρνήσεώς των να καταβάλωσιν εις το τελευταίον Εθνικόν Ορφανοτροφείον ή Οικοτροφείον, εξ ου απεχώρησαν, τα μέχρι της αποχωρήσεώς των δαπανηθέντα παρά των Ιδρυμάτων δια την τροφοδοσίαν αυτών ποσά. Την αυτήν υποχρέωσιν έχουσι και οι προ της αποφοιτήσεώς των αποχωρούντες αναιτιολογήτως ή αποβαλλόμενοι ή απολυόμενοι της θέσεώς των λόγω πλημμελούς εκπληρώσεως των υποχρεώσεών των. 2.Ο καθορισμός των οφειλομένων τροφείων υπολογίζεται υπό της Δ. Επιτροπής του δικαιούχου Ιδρύματος, την απόφασιν της οποίας δύναται να τροποποιήση εφ’ άπαξ και επί το επιεικέστερον ο Υπουργός της Παιδείας και Θρησκευμάτων. 3.Η είσπραξις των ποσών τούτων ενεργείται δια πέντε ίσων ετησίων δόσεων ατόκως και από της ενηλικιώσεως των τροφίμων, κατά τας περί εισπράξεως δημοσίων εσόδων διατάξεις τη μερίμνη της οικείας Δ. Επιτροπής. Άρθρ.16.-Υλικά εν γένει ανήκοντα εις Εθνικά Ορφανοτροφεία και Οικοτροφεία ή Παιδικούς Σταθμούς δύνανται αποφάσει του Υπουργού  Παιδείας     και        Θρησκευμάτων      να         δια-          Σελ. 137 Ορφανοτροφεία και Οικοτροφεία 35.Δ.δ.7   642 τεθώσι δωρεάν υπέρ ετέρων Εθνικών Ορφανοτροφείων, Οικοτροφείων ή Παιδικών Σταθμών. Άρθρ.17.-(Τροποποιείται η παρ. γ΄ του εδαφ. 1 του άρθρ. 3 Νόμ. 2851). Άρθρ. 18.-Παν έσοδον των Εθνικών Ορφανοτροφείων, Οικοτροφείων και Παιδικών Σταθμών, είτε εξ εντάλματος δημοσίων υπηρεσιών, είτε εξ εισφοράς ή δωρεάς Δήμων, Κοινοτήτων, ενοριακών Ναών και Μονών, είτε εξ οιασδήποτε άλλης αιτίας προερχομένων, απαλλάσσεται τελών χαρτοσήμου. Αι δια την εκτέλεσιν έργων, εργασιών και προμηθειών δαπάναι ως και αι αποδοχαί των επί μηνιαία αποζημιώσει υπαλλήλων των Εθνικών Ορφανοτροφείων, Οικοτροφείων και Παιδικών Σταθμών δεν υπόκεινται εις κρατήσεις υπέρ του Μετοχικού Ταμείου των Πολιτικών υπαλλήλων. Άρθρ.19.-Το δια του από 23 Μαρτ. 1926 Δ/τος ιδρυθέν Εθνικόν Αγροτικόν Ορφανοτροφείον αρρένων Κεφαλληνίας μετονομάζεται εις «Εθνικόν Ορφανοτροφείον Αρρένων Κεφαλληνίας» απαλειφομένων εκ του ανωτέρω Δ/τος των λέξεων «Αγροτικού». Η ισχύς του παρόντος Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. Εις τον επί της Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.